**ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ**



**ສັນຕິພາບ ​ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

ອົງການໄອຍະການປະຊາຊົນສູງສຸດ ເລກທີ…....../ອອປສ

ນະຄອນຫຼວງວຽງຈັນ, ວັນທີ....../...../2019

**ບົດສະຫຼຸບ**

**ການເຄື່ອນໄຫວວຽກງານຮອບດ້ານຂອງອົງການໄອຍະການປະຊາຊົນສູງສຸດ ປະຈຳເດືອນ ມີນາ 2019 ແລະ ທິດທາງແຜນການປະຈຳເດືອນ ເມສາ 2019**

* ອີງຕາມ ແຜນການເຄື່ອນໄຫວປະຈຳປີ 2019 ຂອງອົງການໄອຍະການປະຊາຊົນສູງສຸດ;
* ອີງຕາມແຜນການເຄື່ອນໄຫວປະຈຳເດືອນ ກຸມພາ ປີ 2019 ຂອງອົງການໄອຍະການປະຊາຊົນສູງສຸດ.

ຜ່ານການຈັດຕັ້ງປະຕິບັດຕາມແຜນການວຽກງານຕົວຈິງ ປະຈຳເດືອນ ກຸມພາ(2) ຂອງອົງການໄອຍະການປະຊາຊົນສູງສຸດແລະ ກຳນົດທິດທາງແຜນການປະຈຳເດືອນ ມີນາ (3) 2019, ສາມາດສະຫຼຸບໄດ້ດັ່ງນີ້:

1. **ການເຄື່ອນໄຫວວຽກງານໃນເດືອນ ມີນາ 2019**

**1. ວຽກງານການເມືອງ-ແນວຄິດ**

ໃນ​ເດືອນໜຶ່ງຜ່ານ​ມາ ຄະນະພັກ - ຄະນະນໍາອົງການໄອຍະການປະຊາຊົນສູງສຸດ ໄດ້ເອົາໃຈໃສ່ສຶກສາອົບຮົມດ້ານການເມືອງ - ແນວຄິດ ໃຫ້ແກ່ສະມາຊິກພັກ, ພະນັກງານ - ລັດຖະກອນ​ໃນ​ອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນພາກກາງ, ສະຖາບັນຄົ້ນຄວ້າ ແລະ ຝຶກອົບຮົມໄອຍະການ ດ້ວຍຫຼາຍວິທີ ຢ່າງເປັນປົກກະຕິ, ຊຶ່ງໄດ້ຖືເອົາວຽກງານດັ່ງກ່າວເປັນວຽກງານຕົ້ນຕໍ ໃນການຄຸ້ມຄອງຊີ້ນຳ - ນໍາພາພະນັກງານໃຫ້ມີ​ທັດສະນະ​ຫຼັກໝັ້ນການ​ເມືອງໜັກ​ແໜ້ນ, ມີຄວາມຈົ່ງຮັກພັກດີ, ເຊື່ອໝັ້ນ ແລະ ເປັນເອກະພາບຕໍ່ການນຳພາຂອງພັກ, ມີຄວາມອຸ່ນອຽນທຸ່ນທ່ຽງ ​ເປັນ​ເຈົ້າ​ການ​ໃນ​ການຈັດ​ຕັ້ງ​ປະຕິບັດໜ້າທີ່​ຂອງ​ຕົນ​ດ້ວຍ​ຄວາມ​ຮັບຜິດຊອບສູງ, ມີຈັນຍາບັນ, ມີນໍ້າໃຈຮັບໃຊ້ປະຊາຊົນດ້ວຍຄວາມສັດຊື່ບໍລິສຸດ, ປະຕິບັດລັດຖະທໍາມະນູນ ແລະ ກົດໝາຍຢ່າງເຂັ້ມງວດ, ມີແບບແຜນວິທີເຮັດວຽກດີສົມຄວນ ແລະ ໄດ້ເຂົ້າຮ່ວມເຊື່ອມຊຶມແນວທາງການເມືອງຂອງພັກເປັນປົກກະຕິ.

ໄດ້ເອົາໃຈໃສ່ຊີ້ນຳ - ນໍາພາສ້າງຂະບວນອອກແຮງງານລວມ, ຂະບວນການແຂ່ງຂັນກິລາ, ສີລະປະວັນນະຄະດີ, ໄປຢ້ຽມຢາມເບິ່ງແຍງຊ່ວຍເຫຼືອເຊິ່ງກັນ ແລະ ກັນໃນເວລາຫຍຸ້ງຍາກ ເຈັບເປັນ, ເກີດລູກ ແລະ ອື່ນໆໃຫ້ຄວາມອົບອຸ່ນກັນ ໃນຍາມຫຍຸ້ງຍາກ ແລະ ໄດ້ຈັດຕັ້ງການປ້ອງກັນເວນຍາມສໍານັກງານ ໃຫ້ມີຄວາມສະຫງົບປອດໄພ.

ຈັດຕັ້ງປະຖະກາຖາວັນວັນສ້າງຕັ້ງພັກປະຊາຊົນປະຕິວັດລາວຄົບຮອບ 64 ປີ ໃຫ້ແກ່ພະນັກງານ-ລັດຖະກອນ ອົງການໄອຍະການປະຊາຊົນສູງສຸດ ແລະ ສະຖາບັນຄົ້ນຄ້ວາ ແລະ ຝຶກອົບຮົມວຽກງານໄອຍະການ.

**2.ວຽກງານກົງຈັກການຈັດຕັ້ງ ແລະ ການພັດທະນາບຸກຄະລາກອນ**

* ຈັດກອງປະຊຸມຄະນະກຳມະການໄອຍະການປະຊາຊົນກ່ຽວກັບ ການເລື່ອນຂັ້ນພະນັກງານໄອຍະການ ແລະ ແຕ່ງຕັ້ງຜູ້ຊ່ວຍໄອຍະການ ປະຈຳສົກປີ 2018 ໃນຂອບເຂດທົ່ວປະເທດ;
* ພິຈາລະນາວຽກງານຜຼິດຫຼຽນກາທີລະນຶກ, ທຸງຂະບວນການ 3 ມີ 4 ຮັບປະກັນ, ໃບຍ້ອງຍໍ ເນື່ອງໃນໂອກາດ ສະເຫຼີມສະຫຼອງວັນສ້າງຕັ້ງອົງການໄອຍະການປະຊາຊົນ ຄົບຮອບ 30 ປີ;
* ພິຈາລະນາຕົກລົງຮັບເອົາ ພະນັກງານທີ່ໂຍກຍ້າຍມາຈາກຫ້ອງວ່າການປົກຄອງເມືອງນາຊາຍທອງ ເຂົ້າເຮັດວຽກຢູ່ອົງການໄອຍະການປະຊາຊົນສູງສຸດ, ແລະໂຍກຍ້າຍພະນັກງານວິຊາການ ອົງການໄອຍະການປະຊາຊົນເຂດ I ໄປປະຈຳຢູ່ເມືອງລ້ອງແຈ້ງ ຈຳນວນ 2 ທ່ານ;
* ພິຈາລະນາຕົກລົງໃຫ້ພະນັກງານ ຂື້ນຫ້ອງສອນວິຊາກົດໝາຍລະດັບປະລິນຍາໂທ ທີ່ວິທະຍາຄານຕຳຫຼວດດອນຕິ້ວ ຈຳນວນ 1 ທ່ານ; ແລະ ຕົກລົງໃຫ້ພະນັກງານ ອົງການໄອຍະການປະຊາຊົນພາກກາງ ໄປສຶກສາຕໍ່ ລະດັບປະລິນຍາໂທ ທີ່ ສປ ຈີນ ຈຳນວນ 1 ທ່ານ;
* ພິຈາລະນາໃຫ້ພະນັກງານໃຫ້ພະນັກງານເຂົ້າຮ່ວມກອງປະຊຸມ, ສຳມະນາ, ຖອດຖອນບົດຮຽນຢູ່ຕ່າງປະເທດ ຈຳນວນ 4 ທ່ານ, ຍິງ 1 ທ່ານ;
* ພິຈາລະນານະໂຍບາຍຕໍ່ພະນັກງານ-ລັດຖະກອນ ອົງການໄອຍະການປະຊາຊົນ ທີ່ປະຕິບັດໜ້າທີ່ຢູ່ເຂດຫ່າງໄກສອກຫຼີກ-ທຸລະກັນດານ ຈຳນວນ 2 ທ່ານ;
* ພິຈາລະນາດັດແກ້ຊັ້ນ-ຂັ້ນເງິນເດືອນ ໃຫ້ພະນັກງານອົງການໄອຍະການປະຊາຊົນ ຈຳນວນ 4 ທ່ານ, ຍິງ 2 ທ່ານ;
* ແຈ້ງເຖິງອົງການໄອຍະການປະຊາຊົນພາກກາງ, ແຂວງ ຄຳມ່ວນ ແລະ ແຂວງ ຫຼວງນໍ້າທາ ກ່ຽວກັບການປະກາດພະນັກງານ ອອກພັກການ-ຮັບອຸດໜູນບຳນານ;
* ກະກຽມສະຫຼຸບຕີລາຄາວຽກງານການຈັດຕັ້ງ-ຄຸ້ມຄອງລັດຖະກອນ ສົກປີ 2018-2019 ແລະ ແຜນຄວາມຮຽກຮ້ອງຕ້ອງການໃໝ່ ໃນປີ 2020.

**3.ວຽກງານການແກ້ໄຂຄະດີ ແລະ ຄຳຮ້ອງ**

**3.1ວຽກງານຕິດຕາມກວດກາທົ່ວໄປ**

* **ການ​ແກ້​ໄຂ​ຄຳ​ຮ້ອງ​ກ່ຽວ​ກັບ​ການປະຕິບັດກົດໝາຍ**

**-**ຄໍາ​ຮ້ອງຄ້າງມາແຕ່ເດືອນ 2/2018 - ຮັບເຂົ້າໃໝ່ເດືອນ 3/2019

- ລວມທັງໝົດ

- ແກ້ໄຂແລ້ວ

- ຍັງພວມຄົ້ນຄວ້າ

= 04 ເລື່ອງ;

= 00 ເລື່ອງ;

= 04 ເລື່ອງ;

= 02 ເລື່ອງ.

= 02 ເລື່ອງ

**⮚ການ​ແກ້​ໄຂ​ຄຳ​ຮ້ອງ​ກ່ຽວ​ກັບ​ການປະຕິບັດ​ຄຳ​ຕັດສິນ​ຂອງ​ສານ:**

**-**ຄໍາ​ຮ້ອງຄ້າງມາແຕ່ເດືອນ 2/2018 - ຮັບເຂົ້າໃໝ່ເດືອນ 3/2019

- ລວມທັງໝົດ

- ແກ້ໄຂແລະສົ່ງອອກແລ້ວ

- ຍັງພວມຄົ້ນຄວ້າ

= 02 ເລື່ອງ;

= 02 ເລື່ອງ;

= 04 ເລື່ອງ;

= 04 ເລື່ອງ;

= 00 ເລື່ອງ.

* **ສັງລວມຄຳຮ້ອງທັງໝົດ:**

**-**ຄໍາ​ຮ້ອງຄ້າງມາແຕ່ເດືອນ 2/2018

- ຮັບເຂົ້າໃໝ່ເດືອນ 3/2019

- ລວມທັງໝົດ

- ແກ້ໄຂແລ້ວ

- ຍັງພວມຄົ້ນຄວ້າ

= 06 ເລື່ອງ

= 02 ເລື່ອງ;

= 08 ເລື່ອງ;

= 06 ເລື່ອງ;

= 02 ເລື່ອງ

**3.2 ວຽກງານກວດກາລັດ**

- ຄໍາຮ້ອງຄ້າງມາແຕ່ເດືອນ 2/2018

= 12 ເລື່ອງ

- ຮັບເຂົ້າໃໝ່ເດືອນ 3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 03 ເລື່ອງ;

= 15 ເລື່ອງ;

= 05 ເລື່ອງ

= 10 ເລື່ອງ.

**-** ພິຈາລະນາແຜນການກວດກາເງິນຊ່ວຍເຫຼືອ ຈາກໂຄງການຕ່າງປະເທດ ທີ່ນອນຢູ່ໃນຄວາມຮັບຜິດຊອບຂອງກົມແຜນການ ແລະ ການຮ່ວມມື;

- ລົງຕິດຕາມ-ກວດກາ ໂຄງການລົງທຶນຂອງລັດແຕ່ຫົວທີ ຈຳນວນ 1 ໂຄງການ ຄື: ໂຄງການການກໍ່ສ້າງ ອາຄານ ອົງການໄອຍະການປະຊາຊົນ ເຂດ , ນະຄອນຫຼວງວຽງຈັນ;

- ກວດກາວຽກງານການປະຕິບັດງົບປະມານ ຂອງອົງການໄອຍະການປະຊາຊົນສູງສຸດ (ວຽກກວດກາ 00 ໂມງ);

- ພິຈາລະນາຄຳຮ້ອງ, ຄຳສະເໜີ ຈຳນວນໜຶ່ງ ຂອງປະຊາຊົນ: ລົງປະສານສົມທົບ ແລະ ເກັບກຳຂໍ້ມູນເພີ່ມເຕີມ ຄັ້ັງທີ 1 ຢູ່ອົງການໄອຍະການປະຊາຊົນ ນະຄອນຫຼວງວຽງຈັນ.

**3.3 ວຽກງານຕິດຕາມກວດກາຄະດີອາຍາ**

**⮚ສຳນວນຄະດີຂັ້ນລົບລ້າງ:**

- ຄະດີເກົ່າຄ້າງມາແຕ່ເດືອນ 2/2019

- ຮັບເຂົ້າໃໝ່ເດືອນ 3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 60 ເລື່ອງ;

= 13 ເລື່ອງ;

= 73 ເລື່ອງ;

= 14 ເລື່ອງ;

= 59 ເລື່ອງ.

* **ສຳນວນທີ່ທວງມາ**

- ຄະດີເກົ່າຄ້າງມາແຕ່ເດືອນ 2/2019

- ຮັບເຂົ້າໃໝ່ເດືອນ 3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 19 ເລື່ອງ;

= 02 ເລື່ອງ;

= 21 ເລື່ອງ;

= 00 ເລື່ອງ;

= 21 ເລື່ອງ.

**⮚ຄຳຮ້ອງຂໍຄວາມເປັນທຳ**

- ຄໍາ​ຮ້ອງຄ້າງມາແຕ່ເດືອນ 2/2019

- ຮັບເຂົ້າໃໝ່ເດືອນ 3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 01 ເລື່ອງ;

= 04 ເລື່ອງ;

= 05 ເລື່ອງ;

= 05 ເລຶ່ອງ;

= 00 ເລື່ອງ.

* **ຄຳຮ້ອງຂໍຮື້ຟື້ນ**

- ຄໍາຮ້ອງຄ້າງມາແຕ່ເດືອນ 2/2019

- ຮັບເຂົ້າໃໝ່ເດືອນ 3/2019

- ລວມທັງໝົດ

- ໄດ້ແກ້ໄຂແລະສົ່ງອອກແລ້ວ

- ຍັງພວມຄົ້ນຄ້ວາຢູ່

= 29 ເລື່ອງ

= 02 ເລື່ອງ;

= 31 ເລື່ອງ;

= 04 ເລື່ອງ;

= 27 ເລື່ອງ

* **ເອກະສານທາງລັດຖະການ ແລະຂໍ້ຕົກລົງຂອງສະພາແຫ່ງຊາດ**

- ຄ້າງມາແຕ່ເດືອນ 2/2019

- ຮັບເຂົ້າໃໝ່ເດືອນ 3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 27 ເລື່ອງ; ໃນນີ້: ຂໍ້ຕົກລົງຂອງສະພາ 6 ເລື່ອງ;

= 42 ເລື່ອງ; ໃນນີ້: ຂໍ້ຕົກລົງຂອງສະພາ 0 ເລື່ອງ;

= 69 ເລື່ອງ; ໃນນີ້: ຂໍ້ຕົກລົງຂອງສະພາ 6 ເລື່ອງ;

= 44 ເລື່ອງ;ໃນນີ້: ຂໍ້ຕົກລົງຂອງສະພາ 2 ເລື່ອງ;

= 25 ເລື່ອງ.ໃນນີ້: ຂໍ້ຕົກລົງຂອງສະພາ 6 ເລື່ອງ.

* **ສັງລວມຄະດີ ແລະ ຄຳຮ້ອງທັງໝົດ**

- ຄະດີແລະຄຳຮ້ອງຄ້າງມາແຕ່ເດືອນ2/2019 - ຄະດີແລະຄຳຮ້ອງຮັບເຂົ້າໃໝ່ໃນເດືອນ3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 136 ເລື່ອງ; (ຫຼາຍກ່ວາເດືອນຜ່ານມາ 14 ເລື່ອງ);

= 63 ເລື່ອງ; (ຫຼາຍກວ່າເດືອນຜ່ານມາ 9 ເລື່ອງ);

= 199 ເລື່ອງ; (ຫຼາຍກວ່າເດືອນຜ່ານມາ 23 ເລື່ອງ);

= 67 ເລື່ອງ (ທຽບເທົ່າ 34 % ຂອງຈຳນວນຄະດີທັງໝົດ).

= 132 ເລື່ອງ; (ໜ້ອຍກວ່າເດືອນຜ່ານມາ 4 ເລື່ອງ);

**3.4ວຽກງານຕິດຕາມກວດກາຄະດີແພ່ງ**

**⮚ສຳນວນແພ່ງຂັ້ນລົບລ້າງ**

- ຄະດີເກົ່າຄ້າງມາແຕ່ເດືອນ 2/2019

- ຮັບເຂົ້າໃໝ່ເດືອນ 3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

=08 ເລື່ອງ;

= 03 ເລື່ອງ;

= 11 ເລື່ອງ;

= 09 ເລື່ອງ, ໃນນີ້:

-ຖະແຫຼງ ຢັ້ງຢືນເອົາ: 6 ເລື່ອງ, - ຖະແຫຼງ ບໍ່ຢັ້ງຢືນເອົາ: 3 ເລື່ອງ.

- ຍັງພວມຄົ້ນຄ້ວາ

= 02 ​ເລື່ອງ.

**⮚ຄຳຮ້ອງຂໍຮື້ຟື້ນ ແລະ ຄຳຮ້ອງຂໍຄວາມເປັນທຳ**

- ຄະດີຄ້າງມາແຕ່ເດືອນ 2/2019

- ຮັບເຂົ້າໃໝ່ໃນເດືອນ 3/2019

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

= 91 ເລື່ອງ

= 22 ເລື່ອງ

= 113 ເລື່ອງ

= 11 ເລື່ອງ, ໃນນີີ້

-

- ສົ່ງພາກສ່ວນອື່ນ 4 ເລື່ອງ. - ຕົກລົງບໍ່ຮື້ຟື້ນ: 3 ເລື່ອງ;

- ທວງສຳນວນ 4 ເລື່ອງ

- ຍັງພວມຄົ້ນຄວ້າ

= 102 ​ເລື່ອງ.

**⮚ ສໍານວນຄະດີທີ່ທວງມາ ( ທວງຕາມຂໍ້ຕົກລົງຂອງສະພາ ແລະຕາມຄຳຮ້ອງຂໍຮື້ຟື້ນ)**

* ຄະດີຄ້າງມາແຕ່ເດືອນ 2/2019

=97 ເລື່ອງ; ໃນນີ:

- ສໍານວນ ທວງຕາມຂໍ້ຕົກລົງ: 21;

- ສໍານວນ ທວງຕາມ ຄໍາຮ້ອງ: 76.

* ຮັບເຂົ້າໃໝ່ເດືອນ 3/2019

= 04 ເລື່ອງ, ໃນນີ້:

- ສໍານວນ ທວງຕາມຂໍ້ຕົກລົງ: 01; - ສໍານວນ ທວງຕາມຄໍາຮ້ອງ: 03 .

- ລວມທັງໝົດ

= 101 ເລື່ອງ; ໃນນີ້:

- ສໍານວນ ທວງຕາມຂໍ້ຕົກລົງ:22; - ສຳນວນ ທວງຕາມຄໍາຮ້ອງ: 79.

* ໄດ້ຄົ້ນຄ້ວາແກ້ໄຂສົ່ງອອກແລ້ວ

= 07 ເລື່ອງ

- ຄໍາຕົກລົງບໍ່ຮື້ຟື້ນຕາມສະພາ: 01;

- ສະເໜີຮື້ຟື້ນຕາມຂໍ້ຕົກລົງສະພາ:01;

- ສະເໜີຮື້ຟື້ນຕາມຄໍາຮ້ອງ: 0;

- ຄໍາຕົກລົງບໍ່ຮື້ຟື້ນຕາມຄໍາຮ້ອງ: 5.

* ຍັງພວມຄົ້ນຄວ້າ

= 94 ເລື່ອງ; ໃນນີ້:

- ສໍານວນ ທວງຕາມ ຄໍາຮ້ອງ: 74;

- ສໍານວນ ທວງຕາມຂໍ້ຕົກລົງ: 20.

**⮚ ຂໍ້ຕົກລົງສະພາແຫ່ງຊາດ (ທີ່ບໍ່ທັນໄດ້ທວງສໍານວນຄະດີ)**

**-** ຄະດີແລະຄຳຮ້ອງຄ້າງມາແຕ່ເດືອນ 2/2019 ຄະດີຮັບເຂົ້າໃໝ່ໃນເດືອນ 3/2019

**-** ລວມທັງໝົດ

- ໄດ້ແກ້ໄຂແລະສົ່ງອອກແລ້ວ

- ຍັງພວມຄົ້ນຄວ້າ

= 0 ເລື່ອງ

= 02 ເລື່ອງ

= 02 ເລື່ອງ

= 02 ເລື່ອງ

= 00 ເລື່ອງ

* **ສັງລວມຄະດີ ແລະ ຄຳຮ້ອງທັງໝົດ**

**-** ຄະດີແລະຄຳຮ້ອງຄ້າງມາແຕ່ເດືອນ 2/2019

- ຄະດີຮັບເຂົ້າໃໝ່ໃນເດືອນ 3/2019

- ລວມທັງໝົດ

- ໄດ້ຄົ້ນຄວ້າ ແລະ ສົ່ງອອກແລ້ວ

- ຍັງພວມຄົ້ນຄວ້າ

= 194 ເລື່ອງ; (ໜ້ອຍກວ່າເດືອນຜ່ານມາ 10 ເລື່ອງ)

= 31 ເລື່ອງ;(ຫຼາຍກວ່າເດືອນຜ່ານມາ 20 ເລື່ອງ)

= 225 ເລື່ອງ; (ໜ້ອຍກວ່າເດືອນຜ່ານມາ 10 ເລື່ອງ

= 29 ເລື່ອງ; (ທຽບເທົ່າ 13% ຂອງຈຳນວນຄະດີທັງໝົດ);

= 196 ເລື່ອງ; (ຫຼາຍກວ່າເດື່ອນຜ່ານມາ 2 ເລື່ອງ).

**3.5ວຽກງານຕິດຕາມກວດກາຄ້າຍຄຸມຂັງ-ດັດສ້າງ**

**⮚ວຽກງານຕິດຕາມກວດກາຄ້າຍດັດສ້າງ ແລະ ອະໄພຍະໂທດ**

ໄດ້ເອົາໃຈໃສ່ຕິດຕາມເກັບກຳສະຖິຕິນັກໂທດຢູ່ຂັ້ນສູນກາງ ແລະ ທ້ອງຖິ່ນມີດັ່ງ​ນີ້:

* **ຈຳນວນນັກໂທດທັງໝົດ​ໃນ​ທົ່ວ​ປະ​ເທດ= 14.052 ຄົນ, ຍິງ 1.792 ຄົນ**.

**(ເພີ່ມຂຶ້ນຈາກເດືອນຜ່ານມາ 90 ຄົນ, ຍິງ 27 ຄົນ)**

* ນັກໂທດຄະດີຢາເສບຕິດ
* ນັກໂທດຄະດີທົ່ວໄປ

**-** ນັກໂທດຄະດີກະທຳຜິດຕໍ່ຄວາມສະຫງົບຂອງຊາດ

* ນັກໂທດຕ່າງປະເທດ
* ນັກໂທດຖືກຕັດສິນປະຫານຊິວິດ

= 10.760 ຄົນ, ຍິງ 1.435 ຄົນ;

= 3.248 ຄົນ, ຍິງ 356 ຄົນ;

= 44 ຄົນ, ຍິງ 01 ຄົນ;

= 348 ຄົນ, ຍິງ 42 ຄົນ;

= 393 ຄົນ, ຍິງ 50 ຄົນ.

(ເພີ່ມຈາກເດືອນຜ່ານມາ ຈໍານວນ 1 ຄົນ, ຍິງ 00 ຄົນ ໃນນີ້, ມີຄຳຊີ້ຂາດ 74 ຄົນ, ຍິງ 5 ຄົນ);

* ນັກໂທດຖືກຕັດສິນຕັດອິດສະລະພາບຕະຫຼອດຊີວິດ= 713 ຄົນ, ຍິງ 74 ຄົນ.

(ເພີ່ມຂື້ນຈາກເດືອນຜ່ານມາ ຈໍານວນ 3 ຄົນ).

* ນັກໂທດໄດ້ຮັບອະນຸມັດອອກປິ່ນປົວ
* ນັກໂທດຖືກໂຍກຍ້າຍ:
* ນັກໂທດໂຕນໜີ:
* ນັກໂທດເສຍຊີວິດ:
* ນັກໂທດຖືກປ່ອຍຕົວ:

= 262 ຄົນ, ຍິງ 109 ຄົນ;

= 46 ຄົນ, ຍິງ 01 ຄົນ;

= 08 ຄົນ, ຍິງ: 2 ຄົນ

= 09 ຄົນ; ຍິງ: 02 ຄົນ

= 368 ຄົນ, ຍິງ 38 ຄົນ.

**⮚ວຽກ​ງານ​ຕິດຕາມ​ກວດກາສະຖານທີ່ກັກຂັງ ແລະ ​ສູນ​ດັດ​ສ້າງ.**

* **ຈຳນວນຜູ້ຖືກຫາທັງໝົດ = 8.647 ຄົນ, ຍິງ 954 ຄົນ**

**(ຫຼາຍກວ່າເດືອນຜ່ານມາ 370 ຄົນ, ຍິງ 44 ຄົນ)**

* ຜູ້ຖືກຫາທີ່ເປັນຄົນຕ່າງປະເທດ
* ຜູ້ຖືກຫາຖືກກັກຂັງເກີນກຳນົດ 1 ປີ
* ຜູ້ຖືກຫາໄດ້ຮັບອະນຸມັດອອກເພື່ອປິ່ນປົວ
* ຜູ້ຖືກຫາເສຍຊີວິດ
* ຜູ້ຖືກຫາໂຕນໜີ
* ຜູ້ຖືກຫາຖືກໂຍກຍ້າຍ
* ຜູ້ຖືກຫາຖືກສັ່ງຟ້ອງຂຶ້ນສານ
* ຜູ້ຖືກຫາໄດ້ຮັບການປ່ອຍຕົວ

= 236 ຄົນ, ຍິງ 23 ຄົນ;

= 381 ຄົນ, ຍິງ 51 ຄົນ;

= 28 ຄົນ, ຍິງ 14 ຄົນ;

= 7 ຄົນ, ຍິງ 0 ຄົນ;

= 9 ຄົນ, ຍິງ 0 ຄົນ

= 16 ຄົນ, ຍິງ 00 ຄົນ;

= 436 ຄົນ, ຍິງ 61 ຄົນ;

= 598 ຄົນ, ຍິງ 67 ຄົນ.

* **ຈຳນວນຜູ້ຖືກດັດສ້າງທັງໝົດ = 6.648 ຄົນ, ຍິງ 217 ຄົນ.**

**(ຫຼາຍກວ່າເດືອນຜ່ານມາ 68 ຄົນ, ຍິງ 38 ຄົນ )**

- ຜູ້ຖືກດັດສ້າງທີ່ໄດ້ຮັບອະນຸມັດອອກເພື່ອປິ່ນປົວ

- ຜູ້ຖືກດັດສ້າງເສຍຊີວິດ

- ຜູ້ຖືກດັດສ້າງໂຕນໜີ

- ຜູ້ຖືກດັດສ້າງທີ່ໄດ້ຮັບການປ່ອຍຕົວ

= 31 ຄົນ, ຍິງ 00 ຄົນ;

= 07 ຄົນ, ຍິງ 00 ຄົນ;

= 01 ຄົນ, ຍິງ 0 ຄົນ.

= 546 ຄົນ, ຍິງ 18 ຄົນ;

**4.ວຽກງານຫ້ອງການ**

* **ວຽກງານຄົ້ນຄວ້າ-ສັງລວມ, ສະຖິຕິ, ກົນໄກບໍລິຫານຄະດີຄົບວົງຈອນ ແລະ ວຽກງານເລຂາການນຳ.**
* ຕໍ່ປັບປຸງເນື້ອໃນເອກະສານຕ່າງໆຂອງກອງປະຊຸມວຽກງານໄອຍະການທົ່ວປະເທດ ປະຈຳປີ 2018 ເພື່ອກະກຽມຈັດພິມເປັນປຶ້ມ ແຈກຢາຍໃຫ້ບັນດາອົງການໄອຍະການປະຊາຊົນທ້ອງຖິ່ນ ຈັດຕັ້ງຜັນຂະຫຍາຍເຂົ້າສູ່ວຽກງານຕົວຈິງຂອງຕົນ;
* ພິຈາລະນແຕ່ງຕັ້ງຄະນະກຳມະການ ແລະ ກອງເລຂາຊ່ວຍວຽກສົ່ງເສີມຄວາມກ້າວໜ້າຂອງແມ່ຍິງ ອົງການໄອຍະການປະຊາຊົນສູງສຸດ;
* ກະກຽມບົດປະຖະກາຖາ ວັນສ້າງຕັ້ງ ອົງການໄອຍະການ ປະຊາຊົນ ຄົບຮອບ 30 ປີ, ແລະ ຄັດເລືອກຜົນງານ ເນື່ອງໃນວັນສ້າງຕັ້ງ ອົງການໄອຍະການປະຊາຊົນ ຄົບຮອບ 30 ປີ;
* ປັບປຸງ ໂປຼແກມຄຸ້ມຄອງເອກະສານທາງເອເລັກໂຕຼນິກ ແລະ ວຽກງານຂາເຂົ້າ-ຂາອອກ;
* ປັບປຸງວຽກງານເກັບກຳສະຖິຕິການແກ້ໄຂຄະດີ ໃຫ້ມີຄວາມທັນສະຫໄໝ ແລະ ມີຄວາມຖືກຕ້ອງຊັດເຈນກ່ວາເກົ່າ;
* ບັນທຶກວຽກງານການເຄື່ອນໄຫວດ້ານຕ່າງໆ ຊ່ວຍການນຳ ທັງພາຍໃນ ແລະ ຕ່າງປະເທດ 42 ຄັ້ງ;
* ຮັບ ແລະ ກວດກາບັນດາເອກະສານຕ່າງໆ ກ່ອນຂໍຄຳເຫັນ ແລະ ລາຍເຊັນ 398 ສະບັບ.
* **ວຽກງານບໍລິຫານ ແລະ ພິທີການ**

- ຕໍ່ສັນຍາປະກັນໄພລົດໃຫຍ່ຂອງອົງການໄອຍະການປະຊາຊົນສູງສຸດ;

* ພິຈາລະນາແຜນການບຳລູງຮັກສາ, ສ້ອມແປງສຳນັກງານ ແລະ ຕໍ່ເຕີມຫ້ອງເຮັດວຽກ;

ເບີກຈ່າຍນໍ້າມັນເຊື້ອໄຟຮັບໃຊ້ວຽກງານບໍລິຫານ, ນະໂຍບາຍການນຳ, ຕຳແໜ່ງງານ ແລະເບີກບັດເຕີມໂທລະຊັບ ປະຈຳງວດ 1/2019;

* ສ້ອມແປງພາຫະນະປະຈຳເດືອນ 3 ຈຳນວນ 14 ຄັນ, ລວມມູນຄ່າ: 49.584.900 ກີບ;
* ເບິກຈ່າຍນໍ້າມັນເຊື້ອໄຟຮ່ວງບໍລິຫານ ແລະ ນະໂຍຍາຍສຳລັບການເຂົ້າຮ່ວມກອງປະຊຸມ ປະຈຳເດືອນ 3/2019 ຈຳນວນ 3.165.000 ກີບ;
* ຄຸ້ມຄອງ ແລະ ນຳໃຊ້ຫ້ອງປະຊຸມ ຈຳນວນ 15 ຄັ້ງ;
* ປ່ຽນຖ່າຍດອກໄຟຟ້າ ຈຳນວນ 2 ຄັ້ງ, ປ່ຽນເບກເກີ 2 ຄັ້ງ, ປ່ຽນພັດລົມດູດອາກາດ 2 ຄັ້ງ.
* **ວຽກງານ ເຕັກນິກ ແລະຂໍ້ມູນຂ່າວສານ**
* ກະກຽມຈັດຊຸດຝຶກອົບຮົມການນຳໄມໂຄຼຊອບເອກເຊວ ໃຫ້ພະນັກງານພາຍໃນ ອອປສ;
* ມອບ-ຮັບ ໂປຼແກມຖານຂໍ້ມູນການແກ້ໄຂຄະດີ ຂອງອົງການໄອຍະການປະຊາຊົນ ທີ່ສ້າງໂດຍ ອາສາສະໝັກເກົາຫຼີ ປະຈຳຢູ່ ອອປສ;
* ກວດກາ ແລະ ຕິດຕັ້ງ ລະບົບຊອບແວ໌ (Software): ລະບົບປ້ອງການໄວລັດ, ລົງວິນໂດ, ໄມໂຄຼຊອບ ອອບຝິກ, ແລະ ອື່ນໆ ເປັນປົກກະຕິ;
* ກວດກາລະບົບອິນເຕີເນັດ, ລະບົບສາຍ, ແລະ ໄວໄຟ ຢູ່ ພາຍໃນ ອອປສ ຈຳນວນ 5 ຄັ້ງ;
* ເກັບກຳຂ່າວສານ ແລະ ຮູບພາບ ຕິດກະດ່ານຂ່າວ, ລົງວາລະສານ, ລົງເວັບໄຊ້ ອອປສ ແລະ ອອກໜັງສືພິມ ຢ່າງເປັນປົກກະຕິ.

**5.ວຽກງານການເງິນ**

- ລົງບັນຊີປະຈຳວັນ, ຕິດຕາມການຕີໃບຖອນ ແລະ ບັນຊີປະຈຳວັນຄັງເງິນສົດ ເປັນປົກກະຕິ;

- ສະຫຼຸບບັນຊີ-ຄັງເງິນສົດ ປະຈຳເດືອນ 03/2019, ແລະ ການສ້າງບັດຜ່ານ ແລະ ລົງບັນຊີຄູ່ ເປັນປົກກະຕິ;

- ປະສານຫາກະຊວງການເງິນ ເພື່ອຕິດຕາມຮ່ວງງົບປະມານທີ່ຄ້າງມາແຕ່ ປີ 2018;

- ໂອນງົບປະມານນະໂຍບາຍ, ອຸດໜູນ, ບໍລິຫານ ແລະ ດັດສົມ ປະຈຳງວດ 1/2019 ໃຫ້ແກ່ອົງການໄອຍະການປະຊາຊົນທ້ອງຖິ່ນ;

- ສຳເລັດສະໜອງຂໍ້ມູນການຈັດຕັ້ງປະຕິບັດລາຍຈ່າຍງົບປະມານໃຫແກ່ຄະນະກວດກາ 00 ໂມງ;

- ລົງບັນຊີປະຈຳວັນ, ຕິດຕາມການຕີໃບຖອນ ແລະ ບັນຊີປະຈຳວັນຂອງຄັງເງິນສົດ ເປັນປົກກະຕິ;

- ຄິດໄລ່ເງິນບໍລິຫານວຽກທາງການພາຍໃນ ແລະຕ່າງປະເທດຢ່າງເປັນປົກກະຕິ ແລະທັນການ.

**6.ວຽກງານແຜນການ ແລະ ຮ່ວມມືກັບຕ່າງປະເທດ**

* **ວຽກງານຮ່ວມມືກັບຕ່າງປະເທດ**
* ສົ່ງຈົດໝາຍເຊີນຄະນະຜູ້ແທນອົງການໄອຍະການປະຊາຊົນ ແຂວງກວາງຊີ;
* ຄະນະຜູ້ແທນອົງການໄອຍະການປະຊາຊົນ ແຫ່ງ ສປປ ລາວ ໄປຢ້ຽມຢາມ ແລະ ເຮັດວຽກຢູ່ສຳນັກງານໄອຍະການ ແຫ່ງ ລາດສະອານາຈັກ ໄທ ທີ່ບາງກອກ, ປະເທດໄທ;
* ກະກຽມວຽກງານການຕ້ອນຮັບຄະນະຜູ້ແທນ ອົງການໄອຍະການສູງສຸດ ແຫ່ງ ສ. ກູບາ;
* ຈັດກອງປະຊຸມເຜີຍແຜ່ປະມວນກົດໝາຍອາຍາ ແລະ ສ້າງຄວາມເຂັ້ມແຂງໃນການຕ້ານອາຊະຍາກຳຂ້າມຊາດ ທີ່ມີການຈັດຕັ້ງ ໂດຍສະເພາະ ແມ່ນອາຊະຍາກຳທີ່ຕິດພັນກັບຢາເສບຕິດ, ການຄ້າມະນຸດ, ການຟອກເງິນ ໃຫ້ຢູ່ແຂວງຫຼວງພະບາງ ໂດຍໄດ້ຮັບການສະໜັບສະໜູນດ້ານງົບປະມານ ຈາກອົງການ ILSTAR;
* ຈັດຝຶກອົບຮົບຮົມ ຢູ່ນະຄອນຫຼວງວຽງຈັນ ແລະ ແຂວງຈຳປາສັກ ກ່ຽວກັບການນຳໃຊ້ປຶ້ມຄູ່ມືສົ່ງຜູ້ຮ້າຍຂ້າມແດນ ລະຫ່ວາງ ສປປ ລາວ ກັບ ສາກົນ ໂດຍການສະໜັບສະໜູນດ້ານງົບປະມານຈາກອົງການ ຮັນໄຊເດັນ.
* **ວຽກງານສົນທິສັນຍາ ແລະ ຮ່ວມມືຍຸຕິທຳທາງອາຍາ**
* ປະສານກັບກະຊວງການຕ່າງປະເທດ ກ່ຽວກັບວາລະ ແລະ ລາຍລະອຽດວຽກງານເຈລະຈາສ້າງສົນທິສັນຍາວ່າດ້ວຍການຊ່ວຍເຫຼືອເຊິ່ງກັນແລະກັນ ລະຫ່ວາງ ສປປ ລາວ ແລະ ເອກົວດໍ;
* ປະສານສົມທົບກັບຫ້ອງວ່າການລັດຖະບານ ເພື່ອຂໍອະນຸມັດເຈລະຈາສົນທິສັນຍາຮ່ວມມືທາງກົດໝາຍໃນບັນຫາອາຍາ ລາວ-ຫວຽດ ກັບຝ່າຍຫວຽດນາມ;
* ແຈ້ງຕອບກະຊວງການຕ່າງປະເທດ ກ່ຽວກັບຄຳຮ້ອງຂໍການຮ່ວມມືທາງດ້ານຍຸຕິທຳທາງອາຍາ ຈໍານວນ 2 ເລື່ອງ, ສົ່ງໃຫ້ພາກສ່ວນກ່ຽວຂ້ອງ 4 ເລື່ອງ, ກໍາລັງຄົ້ນຄ້ວາ 1 ເລື່ອງ (ລາວ-ຫວຽດ).
* **ວຽກງານແຜນການ**
* ຈັດແບ່ງງົບປະມານການລົງທຶນຂອງລັດປະຈຳງວດ 1/2019 ຕາມການແຈ້ງໂຕເລກງົບປະມານຂອງກະຊວງການເງິນ;
* ກວດກາໂຄງການກໍ່ສ້າ ອາຄານ ອົງການໄອຍະການປະຊາຊົນ ແຂວງໄຊສົມບູນ, ເຂດ 2 ເມືອງຄຳ ແຂວງ ຊຽງຂວາງ, ແລະ ເຂດ 4 ນະຄອນຫຼວງວຽງຈັນ ເພື່ອຮັບປະກັນຄຸນະພາບຕາມແຜນການ ແລະ ມາດຕະຖານທີ່ວາງໄວ້;
* ຊີ້ນຳອົງການໄອຍະການປະຊາຊົນທ້ອງຖິ່ນທີ່ກ່ຽວຂ້ອງ ໃນການສຳລະໂຄງການປະຈຳ ງວດ 1 ແລະ 2/2019;
* ຊີ້ນຳ ອົງການໄອຍະການປະຊາຊົນ ແຂວງຈຳປາສັກ ໃນວຽກງານຕີລາຄາ ແລະ ປະເມີນຜົນການສ້ອມແປງ ອາຄານ ອົງການໄອຍະການປະຊາຊົນ ເຂດ 3 ແຂວງຈຳປາສັກ.

1. **ທິດທາງແຜນການວຽກງານຈຸດສຸມໃນເດືອ ເມສາ ປີ 2019.**
2. **ວຽກ​ງານ​ການ​ເມືອງ​-​ແນວ​ຄິດ**

ຄະນະພັກ - ຄະນະນໍາສືບຕໍ່ສຶກສາອົບຮົມການເມືອງ - ແນວຄິດໃຫ້ພະນັກງານ - ລັດຖະກອນ, ສະມາຊິກພັກໃຫ້ມີທັດສະນະທີ່ຖືກຕ້ອງຕໍ່ແນວທາງນະໂຍບາຍຂອງພັກ - ລັດດ້ວຍຫຼາຍວິທີ, ຕົ້ນຕໍແມ່ນຈັດຕັ້ງເຊື່ອມຊືມຊຶມ

ມະຕິກອງປະຊຸມໃຫຍ່ຄັ້ງທີ X ຂອງພັກປະຊາຊົນປະຕິວັດລາວ ແລະ ມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກ ອົງການໄອຍະການປະຊາຊົນສູງສຸດ, ຈັດຕັ້ງປາຖະກະຖາ, ເລົ່າມູນເຊື້ອວັນສໍາຄັນຕ່າງໆຂອງຊາດ ແລະ ສາກົນ, ສຶກສາຮໍ່າຮຽນຄຸນສົມບັດ, ສິນທໍາປະຕິວັດຂອງບັນດາຜູ້ນໍາລຸ້ນກ່ອນຢ່າງເປັນປົກກະຕິ ແລະ ອື່ນໆ ເພື່ອແນໃສ່ເຮັດໃຫ້ພະນັກງານ - ລັດຖະກອນ, ສະມາຊິກພັກມີຄຸນທາດການເມືອງໜັກແໜ້ນມີຄວາມເຊື່ອໝັ້ນຕໍ່ການນໍາພາຂອງພັກ, ມີຈັນຍາບັນ, ມີນໍ້າໃຈຮັບໃຊ້ປະຊາຊົນດ້ວຍຄວາມສັດຊື່ບໍລິສຸດ, ປະຕິບັດລັດຖະທໍາມະນູນ ແລະ ກົດໝາຍຢ່າງເຂັ້ມງວດ, ສະກັດກັ້ນ ແລະ ຕີຖອຍປະກົດການຫຍໍ້ທໍ້ໃນຖັນແຖວສະມາຊິກພັກ ພະນັກງານລັດ-ຖະກອນໃຫ້ໄດ້ຢ່າງທັນການ ແລະ ມີປະສິດທິຜົນ.

1. **ວຽກງານຈັດຕັ້ງ ແລະ ກໍ່ສ້າງພະນັກງານ**

* ສືບຕໍ່ວຽກງານສະຫຼຸບຕີລາຄາວຽກງານການຈັດຕັ້ງ-ຄຸ້ມຄອງລັດຖະກອນ ສົກປີ 2018-2019 ແລະ ແຜນຄວາມຮຽກຮ້ອງຕ້ອງການໃໝ່ ໃນປີ 2020.
* ສືບຕໍ່ປະສານກັບພາກສ່ວນກ່ຽວຂ້ອງ ເພື່ອຕິດຕາມການສະເໜີຂໍສືບຕໍ່ໜ້າທີ່ ຂອງທ່ານ ກິສຸ້ງ ແກ້ວມາລາ ຮອງຫົວໜ້າອົງການໄອຍະການປະຊາຊົນພາກໃຕ້;
* ພິຈາລະນາຄຳຮ້ອງຂໍລາອອກ ຂອງພະນັກງານ ຈຳນວນ 1 ທ່ານ;
* ພິຈາລະນາແຜນແຈກຢາຍຕົວເລກລັດຖະກອນ ປະຈຳປີ 2019 ແລະ ແນະນຳກ່ຽວກັບການຮັບລັດຖະກອນໃໝ່ ໃຫ້ອົງການໄອຍະການປະຊາຊົນແຂວງທີ່ໄດ້ຮັບໂຕເລກລັດຖະກອນ;
* ສືບຕໍ່ຮ່າງບົດແນະນຳການປະເມີນຜົນເລື່ອນພະນັກງານໄອຍະການຂັ້ນ I, ຂັ້ນ II, ຂັ້ນ III ແລະຜູ້ຊ່ວຍພະນັກງານໄອຍະການ;
* ພິຈາລະນາວຽກງານແຕ່ງຕັ້ງ, ໂຍກຍ້າຍ ແລະ ຊັບຊ້ອນພະນັກງານ ອົງການໄອຍະການ ປະຊາຊົນ ໃນຂອບເຂດທົ່ວປະເທດ;
* ສືບຕໍ່ພິຈາລະນາເປົ້າໝາຍຜູ້ທີ່ຈະເຂົ້າຝຶກວຽກງານໄອຍະການປະຈຳປີ 2019;
* ສືບຕໍ່ປ້ອນຂໍ້ມູນພະນັກງານ-ລັດຖະກອນ ອົງການໄອຍະການປະຊາຊົນ ນະຄອນຫຼວງວຽງຈັນ, ຜົ້ງສາລີ, ຫົວພັນ, ບໍ່ແກ້ວ, ຫຼວງນໍ້າທາ, ອຸດົມໄຊ, ຫຼວງພະບາງ, ຊຽງຂວາງ, ບໍລິຄຳໄຊ, ສະຫວັນນະເຂດ, ສາລະວັນ, ຈຳປາສັກ ແລະອັດຕະປື;
* ພິຈາລະນາວຽກງານກຳນົດຕຳແໜ່ງງານຢູ່ອົງການໄອຍະການປະຊາຊົນສູງສຸດ, 3 ພາກ, ນະຄອນຫຼວງວຽງຈັນ ແລະ ບັນດາແຂວງ.

**3.ວຽກງານການແກ້ໄຂຄະດີ ແລະ ຄຳຮ້ອງ**

**3.1 ວຽກງານຕິດຕາມກວດກາທົ່ວໄປ**

**-** ສືບຕໍ່ຄົ້ນຄ້ວາແກ້ໄຂຄຳຮ້ອງທີ່ຍັງຄ້າງ ໃຫ້ສຳເລັດ ແລະ ສືບຕໍ່ພົວພັນປະສານສົມທົບກັບອົງການຈັດຕັ້ງທີ່ກ່ຽວຂ້ອງກ່ຽວກັບການຄົ້ນຄວ້າແກ້ໄຂຄໍາຮ້ອງທີ່ເຫັນວ່າມີຄວາມຫຍຸ້ງຍາກສັບສົນ;

- ປະສານສົມທົບກັບອົງການໄອຍະການປະຊາຊົນແຂວງ, ນະຄອນຫຼວງ ເພື່ອເກັບກຳສະຖິຕິການປະຕິບັດຄຳຕັດສີນຂອງສານ, ສະຖິຕິອາຊະຍາກຳ;

- ສືບຕໍ່ຕິດຕາມ ແລະ ເກັບກຳສະຖິຕິອາຊະຍາກຳທີ່ສົ່ງມາແຕ່ທ້ອງຖິ່ນ;

- ຄົ້ນຄ້ວາເນື້ອໃນກົດໝາຍວ່າດ້ວຍການຕິດຕາມກວດກາຂອງສະພາແຫ່ງຊາດ ແລະກົດໝາຍວ່າດ້ວຍການກວດກາລັດ ເພື່ອສົມທຽບກັບກົດໝາຍວ່າດ້ວຍອົງການໄອຍະການປະຊາຊົນ ໃນວຽກງານຕິດຕາມກວດກາທົ່ວໄປ, ເຊິ່ງຍັງເຫັນວ່າ: ຍັງມີຫຼາຍໜ້າວຽກຊໍ້າຊ້ອນກັນ.

**3.2 ວຽກງານຕິດຕາມກວດກາຄະດີອາຍາ**

**-** ສືບຕໍ່ເຂົ້າຮ່ວມປະຊຸມສານຂັ້ນລົບລ້າງຕາມແຈ້ງເຊີນຂອງສານປະຊາຊົນສູງສຸດ ເປັນປົກກະຕິ;

- ສືບຕໍ່ຄົ້ນຄວ້າພາລະບົດບາດການຕິດຕາມກວດກາຂອງໄອຍະການປະຊາຊົນ ຂັ້ນລົບລ້າງ, ຮ່າງຄໍາຖະແຫຼງຂັ້ນລົບລ້າງ, ຮ່າງຄໍາສະເໜີຄັດຄ້ານຂັ້ນລົບລ້າງຂອງໄອຍະການປະຊາຊົນທາງດ້ານກົດໝາຍ.

**3.3 ວຽກ​ງານ​ຕິດຕາມ​ກວດກາການດຳເນີນ​ຄະດີ​ແພ່ງ**

- ສືບຕໍ່ຜ່ານຄະດີຂັ້ນພະແນກໃຫ້ໄດ້ຢ່າງໜ້ອຍ ອາທິດລະ 2 ຄັ້ງ;

- ສືບຕໍ່ຜ່ານຄະດີຂັ້ນກົມໃຫ້ໄດ້ຢ່າງໜ້ອຍອາທິດລະ 1 ຄັ້ງ ຕໍ່ໜຶ່ງພະແນກ;

- ສືບຕໍ່ຜ່ານຄະດີຮ່ວມກັບຄະນະກໍາມະການໄອຍະການປະຊາຊົນສູງສຸດ ບໍ່ໃຫ້ຫຼຸດ 2 ຄັ້ງຕໍ່ເດືອນ ແລະ ຜ່ານໃຫ້ໄດ້ 15 ເລື່ອງຂື້ນໄປ, ເນື່ອງຈາກວ່າ ຄະດີຄ້າງຜ່ານຄະນະກຳມະການໄອຍະການ ມີຫຼາຍເຖິງ 118 ເລື່ອງ ໃນຈຳນວນຄະດີຄ້າງທັງໝົດ 196 ເລື່ອງ;

- ສູ້ຊົນແກ້ໄຂຄະດີໃຫ້ຫຼຸດລົງໃນເດືອນຕໍ່ໄປ, ໂດຍຖືເອົາ ການແກ້ໄຂຄະດີທີ່ຄ້່ງມາແຕ່ ປີ 2015 – 2016 ເປັນບູລິມະສິດ;

- ສູ້ຊົນໃຫ້ຄະດີຄ້າງຢູ່ຂັ້ນວິຊາການໃຫ້ຫຼຸດລົງໃນແຕ່ລະເດືອນ;

- ກະກຽມລົງເກັບກຳຂໍ້ມູນຢູ່ທ້ອງຖິ່ນ ແລະ ນະຄອນຫຼວງຈຳນວນໜຶ່ງ;

- ລົງເຄື່ອນໄຫວວຍກງານຕິດຕາມກວດກາການດຳເນີນຄະດີແພ່ງຢູ່ບັນດາແຂວງພາກກາງ;

- ສືບຕໍ່ກະກຽມຝຶກອົບຮົມກ່ຽວກັບການຄົ້ນຄ້ວາສໍານວນຄະດີ ແລະ ສະຫຼຸບຄະດີກຽມຜ່ານຄະນະກໍາມະການໄອຍະການປະຊາຊົນສູງສຸດ ໃຫ້ແກ່ພະນັກງານວິຊາການ.

**3.4 ວຽກ​ງານ​ຕິດຕາມ​ກວດກາ​ຄ້າຍ​ຄຸມ​ຂັງ-ດັດ​ສ້າງ**

**-** ສືບຕໍ່ຕິດຕາມຊຸກຊູ້ໃຫ້ອົງການໄອຍະການທ້ອງຖິ່ນ ຈັດຕັ້ງປະຕິບັດແຜນງານ, ໂຄງການຂອງວຽກຕິດຕາມກວດກາຄ້າຍຄຸມຂັງ-ດັດສ້າງ ຕາມພາລະບົດບາດ ຄວາມຮັບຜິດຊອບຂອງຕົນເອງ: 1) ກະກຽມແຜນການລົງຊຸກຍູ້ວຽກງານງານຕິດຕາມກວດກາການປະຕິບັດກົດໝາຍ ໃນສະຖານທີ່ກັກຂັງ, ຄ້າຍ ແລະ ສູນດັດສ້າງ ປະຈຳປີ 2019, 2) ສືບຕໍ່ພິຈາລະນາອອກຄໍາແນະນຳ ໃຫ້ອົງການໄອຍະການປະຊາຊົນແຂວງ, ນະຄອນຫຼວງວຽງຈັນ ໃຫ້ຕິດຕາມການອອກປິ່ນປົວຂອງຜູ້ຖືກຫາ, ນັກໂທດອອກປິ່ນປົວ;

**-** ສືບຕໍ່ປະສານກັບກົມຕໍາຫຼວດຄຸມຂັງ - ດັດສ້າງເກັບກໍາສະຖິຕິນັກໂທດ, ຜູ້ຖືກຫາ ແລະ ຜູ້ຖືກດັດສ້າງຄ້າຍຄຸມຂັງສູນກາງຄຸ້ມຄອງ ແລະ ວຽກງານອື່ນທີ່ກ່ຽວຂ້ອງ;

- ສືບປັບປຸງຄໍາແນະນຳຮ່ວມກັບກະຊວງ ປ້ອງກັນຄວາມສະຫງົບ ແລະ ກະຊວງຍຸຕິທຳ ກ່ຽວກັບການປະຈຳການຢູ່ຄ້າຍຄຸມຂັງ-ດັດສ້າງ ຂອງພະນັກງານໄອຍະການ ແລະ ພະນັກງານປະຕິບັດຄຳຕັດສີນຂອງສານ;

- ສືບຕໍ່ປະສານກັບສຳນັກງານປະທານປະເທດ ກ່ຽວກັບການຈັດສົ່ງລັດຖະດຳລັດວ່າດ້ວຍ ການໃຫ້ອະໄພຍະໂທດ, ຫຼຸດຜ່ອນໂທດໃຫ້ແກ່ນັກໂທດປະຫານຊີວິດ ໃຫ້ແກ່ອົງການຈັດຕັ້ງທີ່ກ່ຽວຂ້ອງເພື່ອຈັດຕັ້ງປະຕິບັດ;

- ປະຕິບັດຕາມການຊີ້ນໍາຂອງຄະນະກໍາມະການອະໄພຍະໂທດລະດັບຊາດ ໃນການຈັດຕັ້ງປະຕິບັດວຽກງານ ອະໄພຍະໂທດ;

- ຕິດຕາມການຈັດຕັ້ງປະຕິບັດລັດຖະດໍາລັດຂອງປະທານປະເທດວ່າດ້ວຍການໃຫ້ອະໄພຍະໂທດ ແກ່ນັກໂທດປະຫານຊີວິດ ເປັນນັກໂທດຕັດອິດສະລະພາບຕະຫຼອດຊີວິດ ຂອງກະຊວງປ້ອງກັນຄວາມສະຫງົບ ແລະ ສັງລວມຕາມເປັນບົດລາຍງານເປັນຂັ້ນຕອນ;

- ລົງເຄື່ອນໄຫວວຽກງານຕິດຕາມກວດກາຄ້າຍຄຸມຂັງ-ດັດສ້າງ ຢູ່ 3 ແຂວງພາກເໜືອ.

**4.ວຽກ​ງານ​ຫ້ອງການ**

**-** ຈັດພິມປຶ້ມກອງປະຊຸມວຽກງານໄອຍະການທົ່ວປະເທດ ປະຈຳປີ 2018 ເພື່ອເປັນບ່ອນອີງໃຫ້ ອົງການໄອຍະການແຕ່ລະຂັ້ນ ແລະພາກສ່ວນກ່ຽວຂ້ອງ ນຳໄປຈັດຕັ້ງປະຕິບັດ;

- ຈັດກອງປະຊຸມຖອດຖອນບົດຮຽນ ກ່ຽວກັບການຈັດກອງປະຊຸມວຽກງານໄອຍະການທົ່ວປະເທດ ປະຈຳປີ 2018;

- ສືບຕໍ່ຂຶ້ນແຜນຝຶກອົບຮົມວຽກງານເກັບກຳສະຕິຖິການແກ້ໄຂຄະດີໃຫ້ແກ່ພະນັກງານທີ່ຮັບຜິດຊອບ ຂອງອົງການໄອຍະການປະຊາຊົນ ໃນຂອບເຂດທົ່ວປະເທດ;

- ສືບຕໍ່ປັບປຸງວຽກງານການເກັບກຳສະຖິຕິການແກ້ໄຂຄະດີ ໃຫ້ຫັນເຂົ້າສູ່ຄວາມທັນສະໄໝ ແລະ ຖືກຕ້ອງຊັດເຈນ ຂື້ນເທື່ອລະກ້າວ;

- ສືບຕໍ່ກະກຽມບົດປະຖະກາຖາ ວັນສ້າງຕັ້ງອົງການໄອຍະການປະຊາຊົນ ຄົບຮອບ 30 ປີ;

- ສືບຕໍ່ປັບປຸງການຄຸ້ມຄອງເອກະສານທາງເອເລັກໂທຼນິກ ແລະວຽກງານຂາເຂົ້າ-ຂາອອກ;

- ສ້າງແຜນຈັດຊື້ເຄື່ອງຮັບໃຊ້ຫ້ອງການ ແລະ ເຄື່ອງຮັບແຂກ, ແລະ ແຜນບຳລຸງຮັກສາ ແລະ ສ້ອມແປງພາຫະນະ ປະຈຳປີ 2019;

- ສືບຕໍ່ປັບປຸງຫ້ອງຝຶກອົບຮົມ ໄອທີ ຄືນໃໝ່, ແລະໂຍກຍ້າຍຫ້ອງເຮັດວຽກພະແນກແຜນການ ແລະຮ່ວມມື ລົງໄປຢູ່ຊັ້ນ 0 ອອປສ, ກະກຽມໂຍກຍ້າຍກົມກວດກາໄປຢູ່ ອາຄານສະຖາບັນຝຶກຮົບຮົມວຽກງານໄອຍະການ;

- ສືບຕໍ່ຄົ້ນຄ້ວາຄວາມເປັນໄປໄດ້ ໃນການສ້າງຫ້ອງຫໍມູນເຊື້ອ ຂອງອົງການໄອຍະການປະຊາຊົນ ຢູຊັ້ນ 1 ຂອງ ອົງການໄອຍະການປະຊາຊົນສູງສຸດ;

- ສືບຕໍ່ພັດທະນາລະບົບຂໍ້ມູນຂ່າວສານ ຂອງ ອົງການໄອຍະການປະຊາຊົນ;

- ກະກຽມແຜນການລົງເຄື່ອນໄຫວວຽກງານ ໄອທີ່ ຢູ່ 3 ແຂວງ: ອົງການໄອຍະການປະຊາຊົນ ແຂວງອຸດົມໄຊ, ຫຼວງນໍ້າທາ ແລະ ບໍ່ແກ້ວ.

**5.ວຽກງານການເງິນ**

**-** ກະກຽມບົດສະຫຼຸບງົບປະມານປະຈຳປີ 2018 ເພື່ອລາຍງານກະຊວງການເງິນ;

**-** ສືບຕໍ່ປະສານກະຊວງການເງິນເພື່ອຕິດຕາມຮ່ວງງົບປະມານທີ່ຄ້າງ ແລະ ຮ່ວງງົບປະມານ ປະຈຳງວດ 1/2019 ທີ່ຍັງບໍ່ທັນໄດ້ຮັບ;

- ສະເໜີຂໍຂື້ນທະບຽນປຶ້ມບັນຊີຄູ່ສຳລັບອົງການຈັດຕັ້ງລັດ ປະຈຳປີ 2019;

- ຈັດຕັ້ງປະຕິບັດງົບປະມານປະຈຳງວດ 2/2019 ສຳລັບອົງການໄອຍະການປະຊາຊົນໃນຂອບເຂດທົ່ວປະເທດ;

- ຈັດຝຶກອົບຮົມວຽກງານບັນຊີຄູ່ໃຫ້ແກ່ພະນັກງານການເງິນ ຂອງອົງການໄອຍະການປະຊາຊົນສູງສຸດ;

- ຕິດຕາມ, ຊຸກຍູ້ ແລະ ຊີ່ນຳອົງການໄອຍະການປະຊາຊົນໃນຂອບເຂດທົ່ວປະເທດ ໃນການຄົ້ນຄ້ວາສ້າງແຜນງົບປະມານ ປີ 2020;

- ຕິດຕາມ, ຊຸກຍູ້ ການຈັດຕັ້ງປະຕິບັດແຜນລາຍງານງົບປະມານ ພາກ 62 ລາຍຈ່າຍບໍລິຫານປົກກະຕິປະຈຳງວດ 1 ແລະ 2/2019.

**6.​ວຽກ​ງານແຜນການແລະ ​ຮ່ວມ​ມື​ກັບ​ຕ່າງປະ​ເທດ.**

* ສືບຕໍ່ກວດກາໂຄງການກໍ່ສ້າ ອາຄານ ອົງການໄອຍະການປະຊາຊົນ ແຂວງໄຊສົມບູນ, ເຂດ 2 ເມືອງຄຳ ແຂວງ ຊຽງຂວາງ, ແລະ ເຂດ 4 ນະຄອນຫຼວງວຽງຈັນ ເພື່ອຮັບປະກັນຄຸນະພາບຕາມແຜນການ ແລະ ມາດຕະຖານທີ່ວາງໄວ້;
* ສືບຕໍ່ຊີ້ນຳອົງການໄອຍະການປະຊາຊົນທ້ອງຖິ່ນທີ່ກ່ຽວຂ້ອງ ໃນການສຳລະໂຄງການປະຈຳ ງວດ 1 ແລະ 2/2019;
* ກະກຽມຄວາມພ້ອມດ້ານຕ່າງໆ ເພື່ອຕ້ອນຮັບຄະນະຜູ້ແທນ ອົງການໄອຍະການສູງສຸດ ແຫ່ງ ສ. ກູບາ ທີ່ຈະມາຢ້ຽມຢາມ ສປປ ລາວ ໃນວັນທີ 11-15 ພຶດສະພາ 2019, ຄະນະຜູ້ແທນ ອົງການໄອຍະການສູງສຸດ ແຫ່ງ ສິງກະໂປ ຈະມາຢ້ຽມຢາມ ສປປ ລາວ ໃນວັນທີ 10-14 ມິຖຸນາ 2019
* ຈັດຝຶກອົບຮົມເຕັກນິກເອົາຄຳໃຫ້ການບຸກຄົນໃນຄະດີຄ້າມະນຸດ ຢູ່ນະຄອນຫຼວງວຽງຈັນ ແລະ ຝຶກອົບຮົມການຕິດຕາມກວດກາຄະດີຄ້າມະນຸດໃຫ້ພະນັກງານ ໄອຍະການ 6 ແຂວງພາກເໜືອ ໂດຍໄດ້ຮັບການສະໜັບສະໜູນດ້ານງົບປະມານຈາກໂຄງການ IOM ;
* ກະກຽມຈັດກອງປະຊຸມສ້າງຄວາມເຂັ້ມແຂງໃນການຕ້ານອາຊະຍາກຳຂ້າມຊາດ ທີ່ມີການຈັດຕັ້ງ ໂດຍສະເພາະ ແມ່ນອາຊະຍາກຳທີ່ຕິດພັນກັບຢາເສບຕິດ, ການຄ້າມະນຸດ, ການຟອກເງິນ ໃຫ້ພະນັກງານໄອຍະການບັນດາແຂວງພາກໃຕ້ ໂດຍໄດ້ຮັບການສະໜັບສະໜູນດ້ານງົບປະມານ ຈາກອົງການ ILSTAR;
* ກະກຽມຈັດກອງປະຊຸມຢູ່ນະຄອນຫຼວງວຽງຈັນ ເພື່ອລະດົມຄວາມເຫັນໃສ່ປຶ້ມຄູ່ມືການຕິດຕາມກວດກາການດຳເນີນຄະດີເດັກ ໂດຍໄດ້ຮັບການສະໜັບສະໜູນດ້ານງົບປະມານ ຈາກອົງການ UNICEF ;
* ສືບຕໍ່ປະສານກັບກະຊວງການຕ່າງປະເທດ ກ່ຽວກັບວາລະ ແລະ ລາຍລະອຽດວຽກງານເຈລະຈາສ້າງສົນທິສັນຍາວ່າດ້ວຍການຊ່ວຍເຫຼືອເຊິ່ງກັນແລະກັນ ລະຫ່ວາງ ສປປ ລາວ ແລະ ເອກົວດໍ;
* ສືບຕໍ່ປະສານສົມທົບກັບຫ້ອງວ່າການລັດຖະບານ ເພື່ອຂໍອະນຸມັດເຈລະຈາສົນທິສັນຍາຮ່ວມມືທາງກົດໝາຍໃນບັນຫາອາຍາ ລາວ-ຫວຽດ ກັບຝ່າຍຫວຽດນາມ;
* ພິຈາລະນາແຕ່ງຕັ້ງຄະນະຄົ້ນຄ້ວາຮ່າງສົນທິສັນຍາສົ່ງຜູ້ຮ້າຍຂ້າມແດນ ລາວ-ຫວຽດນາມ.

**7.ວຽກ​ງານ​ກວດກາລັດ.**

- ສືບຕໍ່ຕິດຕາມແຜນການກວດກາແຜນລົງທຶນຂອງລັດແຕ່ຫົວທີ 2 ໂຄງການຄື: ສໍານັກງານອົງການໄອຍະການປະຊາຊົນແຂວງ ໄຊສົມບູນ ແລະ ສໍານັກງານອົງການໄອຍະການປະຊາຊົນເຂດ 4 ນະຄອນຫຼວງວຽງຈັນປະຈໍາປີ 2018;

- ສືບຕໍ່ວຽກງານກວດກາການຈັດຕັ້ງປະຕິບັດງົບປະມານຂອງຫ້ອງການ, ກົມການເງິນ ແລະ ກົມແຜນການ-ຮ່ວມມືຕ່າງປະເທດ ປະຈຳປີ 2018 (ວຽກງານກວດກາ 00 ໂມງ).

**III. ​ມາດ​ຕະການ​ຈັດຕັ້ງປະຕິບັດ.**

**1.**ຈັດຕັ້ງເຜີຍແຜ່ແຜນການໃຫ້ຄະນະນຳ, ຫ້ອງການ, ບັນດາກົມ, ສະ​ຖາ​ບັນ​ຄົ້ນຄວ້າ ​ແລະຝຶກ​ອົບຮົມ​ໄອ​ຍະ​ການ ຮັບຊາບ ແລະ ເຂົ້າໃຈຢ່າງເລິກເຊິ່ງ;

**2.**ໃຫ້ຫ້ອງການ, ບັນດາກົມ, ສະຖາບັນຄົ້ນຄວ້າ ແລະ ຝຶກອົບຮົມໄອຍະການສ້າງເປັນແຜນວຽກລະອຽດຂອງຕົນ ແລະ ຈັດຕັ້ງປະຕິບັດໃຫ້ມີຜົນສຳເລັດ, ແລ້ວສະຫຼຸບລາຍງານຜົນຂອງການຈັດຕັ້ງປະຕິບັດ ແລະ ທິດທາງແຜນການໃນເດືອນຕໍ່ໄປໃຫ້ຫ້ອງການ ອອປສ ສັງລວມລາຍງານໃຫ້ຫົວໜ້າອົງການໄອຍະການປະຊາຊົນສູງສຸດ ເພື່ອຊາບ ແລະ ມີທິດຊີ້ນຳ.

ດັ່ງນັ້ນ, ຈຶ່ງສະຫລຸບຕີລາຄາການເຄື່ອນໄຫວວຽກງານຜ່ານມາ ແລະ ວາງທິດທາງແຜນການຕໍ່ໜ້າ ເພື່ອຈັດຕັ້ງປະຕິບັດໃຫ້ຖືກຕ້ອງ.

**ຫົວໜ້າອົງການໄອຍະການປະຊາຊົນສູງສຸດ**

**ບ່ອນສົ່ງ**

- ຫ້ອງວ່າການປະທານປະເທດ 01 ສະບັບ

- ຫ້ອງວ່າການສຳນັກງານນາຍົກລັດຖະມົນຕີ 01 ສະບັບ

* ຄະນະນຳ ອອປສ ທ່ານລະ 01 ສະບັບ;
* ທ່ານຜູ້ຊ່ວຍຫົວໜ້າ ອອປສ 01 ສະບັບ;
* ບັນດາທ່ານຫົວໜ້າກົມ, ຫົວໜ້າຫ້ອງການ ທ່ານລະ 01 ສະບັບ;
* ຫົວໜ້າສະຖາບັນຄົ້ນຄວ້າ ແລະ ຝຶກອົບຮົມໄອຍະການ 01 ສະບັບ;
* ເກັບມຽ້ນສຳເນົາ 01 ສະບັບ.